CELEX: 22017D0028
Language: da
Date: 2015-07-10 00:00:00
Title: Det Blandede EØS-Udvalgs afgørelse nr. 188/2015 af 10. juli 2015 om ændring af bilag XIII (Transport) til EØS-aftalen [2017/28]

12.1.2017   
               
               
                  DA
               
               
                  Den Europæiske Unions Tidende
               
               
                  L 8/20
               
            DET BLANDEDE EØS-UDVALGS AFGØRELSE
      Nr. 188/2015
      af 10. juli 2015
      om ændring af bilag XIII (Transport) til EØS-aftalen [2017/28]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Europa-Parlamentets og Rådets direktiv 2009/123/EF af 21. oktober 2009 om ændring af direktiv 2005/35/EF om forurening fra skibe og om indførelse af sanktioner for overtrædelser (1) skal indarbejdes i EØS-aftalen.
               
            
                  (2)
               
               
                  Bilag XIII til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      I bilag XIII til EØS-aftalen foretages følgende ændringer:
      
                  1)
               
               
                  Tilpasningsbestemmelsen i punkt 56v (Europa-Parlamentets og Rådets direktiv 2005/35/EF) udgår.
               
            
                  2)
               
               
                  Følgende tilføjes i punkt 56v (Europa-Parlamentets og Rådets direktiv 2005/35/EF):
                  », som ændret ved:
                  
                              —
                           
                           
                              
                                 32009 L 0123: Europa-Parlamentets og Rådets direktiv 2009/123/EF af 21. oktober 2009 (EUT L 280 af 27.10.2009, s. 52).«
                           
                        
            Artikel 2
      Den islandske og den norske udgave af direktiv 2009/123/EF, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 11. juli 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 10. juli 2015.
         
            
               På Det Blandede EØS-Udvalgs vegne
            
            Atle LEIKVOLL
            
               Formand
            
         
      
      
         (1)  EUT L 280 af 27.10.2009, s. 52.
      
         (*1)  Forfatningsmæssige krav angivet.
      
         BILAG
         
            DE KONTRAHERENDE PARTERS FÆLLES ERKLÆRING
         
         
            til Det Blandede EØS-Udvalgs afgørelse nr. 188/2015 af 10. juli 2015 om indarbejdning af Europa-Parlamentets og Rådets direktiv 2009/123/EF i EØS-aftalen
         
         
            »Europa-Parlamentets og Rådets direktiv 2009/123/EF har hjemmel i artikel 80 i traktaten om oprettelse af Det Europæiske Økonomiske Fællesskab (nu artikel 100 i traktaten om Den Europæiske Unions funktionsmåde) og har til formål at forbedre sikkerheden til søs og øge beskyttelsen af havmiljøet mod forurening fra skibe. Dette skal ske ved hjælp af de retsmidler, der er fastsat i straffelovgivningen. De kontraherende parter er blevet enige om, at dette direktiv skal indarbejdes i EØS-aftalen. De kontraherende parter er enige om, at indarbejdelsen af direktiv 2009/123/EF ikke berører EØS-aftalens anvendelsesområde, og noterer sig, at efter ikrafttrædelsen af traktaten om Den Europæiske Unions funktionsmåde kan EU-lovgiveren vedtage minimumsregler i henhold til artikel 83, stk. 2, i traktaten om Den Europæiske Unions funktionsmåde med hensyn til, hvad der skal anses for strafbare handlinger, samt for straffene herfor på et bestemt EU-politikområde, når det »viser sig absolut nødvendigt for at sikre effektiv gennemførelse af en EU-politik på et område, der er omfattet af harmoniseringsforanstaltninger«. Fremtidige lovgivningsmæssige foranstaltninger, der vedtages i henhold til artikel 83, stk. 2, vil ikke være EØS-relevante.«